

15.11.2017

 **מכרז פומבי מס' 63/2017**

עיריית קריית-אונו מודיעה על משרה פנויה כמפורט להלן:

**תואר המשרה:**  מנהל/ת הוועדה המקומית לתכנון ובנייה

**היקף משרה:**  100% משרה .

**כפיפות ארגונית:** מהנדסת העיר

**דרוג דרגה:**  38-40 בדירוג המח"ר .

**תיאור תמציתי של תפקיד:**

גיבוש, התוויה וניהול של פעילותה התקינה של הוועדה המקומית לתכנון ולבנייה ושל יחידת ההנדסה המקומית. עיקרי התפקיד: ניהול תהליכי העבודה של הוועדה / יחידת ההנדסה המקומית, פיקוח ובקרה על ביצועי העובדים בוועדה /יחידת ההנדסה המקומית. ניהול פעילות הוועדה המקומית וועדת המשנה שלה בהתאם לדרישות החוק והתקנות.

**דרישות התפקיד:**

השכלה: בעל תואר אקדמי שנרכש במוסד המוכר על ידי המועצה להשכלה גבוהה, או שקיבל הכרה מהמחלקה להערכת תארים אקדמיים בחוץ לארץ.

ניסיון מקצועי : 4 שנות ניסיון מקצועי לפחות ביחידת ההנדסה של ועדה מקומית לתכנון ולבניה כלשהי.

דרישות נוספות: ידע בעבודה עם מחשב, שליטה ביישומי office ויכולת למידה של תוכנות נדרשות לתפקיד .

כישורים אישיים: אמינות ומהימנות אישית, קפדנות ודייקנות בביצוע, ערנות ודריכות, הבנה ותפיסה, כושר למידה, מרץ ופעלתנות, שקדנות וחריצות, יכולת התבטאות בכתב ובע"פ, יכולת קבלת החלטות, , כושר עבודה בצוות, יכולת ארגון ותכנון, יכולת תאום, פיקוח ובקרה, סמכותיות, נשיאה באחריות, קיום וטיפוח יחסים בינאישיים, התמודדות עם לחץ ושחיקה, טיפול בו זמנית במספר נושאים, התמדה, יכולת פתרון בעיות .

**הגשת מועמדות**:

שאלון אישי למילוי לצורך הגשת מועמדות ניתן להשיג באתר האינטרנט של העירייה (כתובת: [www.kono.org.il](http://www.kono.org.il)) או במשרדי אגף משאבי אנוש בעירייה. את השאלון **בצירוף קורות חיים, תעודות המעידות על השכלה, תעודות המעידות על דרישות בתנאי הסף והמלצות**, יש להגיש במעטפה סגורה עליה יצוין מס' המכרז ותואר המשרה ולהפקידן באגף משאבי אנוש בעיריית קריית אונו, בכתובת: רח' יצחק רבין 41 קריית אונו. (לא ניתן לשלוח בפקס או במייל)

**תאריך אחרון להגשה**: יום רביעי, **29.11.2017** עד שעה **12:00**.

* **בכל מקום בו נכתב בלשון זכר, הכוונה גם ללשון נקבה ולהפך.**
* **ועדת הבחינה רשאית להחליט על הפניית מועמדים למבדקי התאמה.**

 ישראל גל ראש העיר

